|  |
| --- |
| **פורטוגל** |
| סמל פורטוגל |
| ערך זה הוא חלק מסדרת**ממשל ופוליטיקה של פורטוגל** |
| * **חוקה**
* **נשיא**
	+ מרסלו רבלו דה סוזה
* **ראש ממשלה**
	+ אנטוניו קושטה
* **פרלמנט** (מועצת העם)
* **מפלגות בפורטוגל**
	+ המפלגה הסוציאליסטית
* **מחוזות**
* **חבלי פורטוגל האוטונומיים**
* **היסטוריה של פורטוגל**
 |

**נשיא פורטוגל** (בפורטוגזית:  **Presidente da República Portuguesa**) הוא נשיא הרפובליקה של פורטוגל, ראש המדינה ומנהיגהּ. סמכויותיו, תפקידו וחובותיו ויחסיו מול ראש הממשלה מוגדרים בסעיפי חוקת פורטוגל.
נשיא פורטוגל הנוכחי הוא מרסלו רבלו דה סוזה שהושבע לתפקיד ב-9 במרץ 2016.

תפקיד
-----

התפקיד נוסד לראשונה ב-24 באוגוסט 1911. הרפובליקה השלישית הפורטוגלית היא רפובליקה נשיאותית למחצה. בניגוד לכמה מתפקיד נשיאותיים במדינות אירופה, כוחו הפוליטי הנשיא בפורטוגל הוא די חזק; הנשיא הפורטוגלי בעל השפעה משמעותית וסמכותית, במיוחד בתחומי ביטחון לאומי ומדיניות חוץ. נשיא פורטוגל הוא התפקיד הרם ביותר בפוליטיקה של פורטוגל והוא המייצג הראשי שלה כלפי חוץ. למרות כל זאת, בפועל ראש הממשלה והפרלמנט הפורטוגלי אחראים על ניהול המדינה.

סמכויות
-------

תפקידו של הנשיא הוא בעיקר סמלי וייצוגי ולא ביצועי. הכוח הגדול ביותר של הנשיא להטיל את הרכבת הממשלה על אחד ממנהיגי המפלגות בפרלמנט. עם זאת, רק לפרלמנט יש הסמכות להוביל לפיטורי הממשלה באמצעות הצבעת אי אמון. הנשיא רשאי לפזר את הפרלמנט ולכונן בחירות כאשר הוא רואה לנכון. אזרחי פורטוגל מכנים מהלך שכזה "פצצת אטום".

הנשיא משמש כמפקד העליון של הכוחות המזוינים של פורטוגל ובאפשרותו לפטר (בהמלצת ממשלת פורטוגל) את ראש המטה הכללי של הכוחות המזוינים ואת ראשי המטה הצבאי. הנשיא רשאי לפזר את הפרלמנט הפורטוגלי, אשר מצביע על הצורך לצאת לבחירות לפרלמנט ולראשות הממשלה.

הנשיא מטיל על מנהיג המפלגה הגדולה בפרלמנט את הרכבת הממשלה. כמו כן באפשרותו לדחות את הממשלה שהורכבה כאשר הדבר נחוץ על מנת להבטיח את התפקוד התקין של המוסדות הדמוקרטיים במדינה. אפילו גופים ממשלתיים יכולים להתפרק על ידי הנשיא אם אותם גופים ביצעו מעשים חמורים בניגוד לחוקה.

הנשיא מצהיר על מצב חירום או מצור בהתייעצות עם הממשלה ובאישורו של הפרלמנט. הנשיא גם רשאי להציע הצעות לפרלמנט כמו הכרזת מלחמה או עשיית שלום.

הנשיא ממנה שגרירים ושליחים מיוחדים ומקבל את כתב ההאמנה שלהם. לאחר התייעצות עם הממשלה, הנשיא רשאי להעניק חנינות לאסירים.

בחירות
------

על פי חוקת פורטוגל שאומצה בשנת 1976 בעקבות מהפכת הציפורנים הנשיא נבחר לתקופת כהונה אחת הקצובה לחמש שנים. לא קיימת הגבלה על מספר הקדנציות שנשיא יכול לכהן, אך נשיא שכיהן שתי קדנציות רצופות יעבור תקופת צינון של חמש שנים לפני שיוכל להתמודד לכהונה נוספת. מעונו הרשמי של הנשיא הפורטוגזי הוא ארמון הבלם. הנשיא נבחר במערכת בשני סיבובים: אם אף מועמד לא מגיע ל-50% מהקולות בסבב הראשון, שני המועמדים עם מספר הקולות הרב ביותר יתמודדו זה מול זה בסיבוב השני שיערך שבועיים לאחר מכן.

נשיאי פורטוגל (1974-הווה)
-------------------------

נשיאי פורטוגל החל ממהפכת הציפורנים:

| מס"ד | שם | כהונה | מפלגה |
| --- | --- | --- | --- |
| נשיאים שמונו בעקבות מהפכת הציפורנים |
| 1 | אנטוניו דה שפינולה | 15 במאי 1974 - 30 בספטמבר 1974 | קצין צבא |
| 2 | פרנסישקו דה קושטה גומש | 30 בספטמבר 1974 - 13 ביולי 1976 | קצין צבא |
| נשיאים שנבחרו בבחירות דמוקרטיות |
| 3 | אנטוניו רמליו איאנש | 14 ביולי 1976 - 9 במרץ 1986 | המפלגה הדמוקרטית להתחדשות |
| 4 | מריו סוארש | 9 במרץ 1986 - 9 במרץ 1996 | המפלגה הסוציאליסטית |
| 5 | ז'ורז'ה סמפאיו | 9 במרץ 1996 - 9 במרץ 2006 | המפלגה הסוציאליסטית |
| 6 | אניבל קבאקו סילבה | 9 במרץ 2006 - 9 במרץ 2016 | המפלגה הסוציאל-דמוקרטית |
| 7 | מרסלו רבלו דה סוזה | 9 במרץ 2016 - מכהן | המפלגה הסוציאל-דמוקרטית |

קישורים חיצוניים
----------------

ויקישיתוף מדיה וקבצים בנושא **נשיא פורטוגל** בוויקישיתוף
* אתר האינטרנט הרשמי של נשיא פורטוגל

הערות שוליים
------------

1. ↑  התפטר מתפקידו

| נשיאי פורטוגל |
| --- |
| **הרפובליקה הפורטוגזית הראשונה** | תיופיו בראגה • מנואל דה אריאגה • תיאופילו בראגה • ברנרדינו משאדו • סידוניו פאיש • ז'ואאו דו קאנטו אה קאסטרו • אנטוניו ז'וזה דה אלמאידה • מנואל טישיירה גומז • ברנרדינו משאדו | דגל פורטוגלדגל פורטוגל |
| **הדיקטטורה הלאומית****הרפובליקה הפורטוגזית השנייה** | ז'וזה מנדס סאבשאדס • מנואל גומז דה קוסטה • אנטוניו קרמונה • אנטוניו דה אוליביירה סלזאר (בפועל) • פרנסיסקו קראביירו לופז • אמריקו תומאש |
| **הרפובליקה הפורטוגזית השלישית** | אנטוניו דה שפינולה • פרנסישקו דה קושטה גומש • אנטוניו רמליו איאנש • מריו סוארש • ז'ורז'ה סמפאיו • אניבל קבאקו סילבה • מרסלו רבלו דה סוזה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12162591v (data)
* GND: 10002236-4
* ISNI: 0000 0001 2186 7533
* LCCN: n00085783
* RERO: 02-A008933671
* SUDOC: 030152461
* VIAF: 152184181
* WorldCat: lccn-n81086927

 |